**REGULAMENTUL Campaniei comerciale**

**„Castiga cumparaturi cat poti sa duci"**

(perioada: 1 aprilie 2016 – 24 aprilie 2016, ora 23:59)

Art. 1 - Organizatorul

1.1 Organizatorul campaniei promotionale cu premii "Castiga cumparaturi cat poti sa duci!" (denumita in continuare "Campania") este S.C. SOCIETATE DEZVOLTARE COMERCIAL SUDULUI (SDCS) S.R.L. (denumita in continuare "Organizator"), cu sediul social in Calea Vacaresti, nr.391, etaj 2, camera 1, sector 4, Bucuresti, Romania, inregistrata la Oficiul Registrului Comertului al Municipiului Bucuresti sub nr. J40/11072/2004, Cod Unic de Inregistrare RO 16586012, avand numar de operator de date personale 12126. Campania se deruleaza prin intermediul SC WHITE IMAGE LOYALTY SRL cu sediul in Bucuresti, Str Ion Brezoianu Nr 4, Etaj 2, Ap 3, Camera 4, inregistrata la Registrul Comertului al Municipiului Bucuresti sub nr. J40/926/2013, Cod Unic de Inregistrare RO 31146120, in calitate de Agentie imputernicita, desfasurand activitati legate de regulamentul campaniei, tragerea la sorti, contractarea castigatorilor si inmanarea premiului castigat, denumita in cele ce urmeaza „Agentie".

1.1.2 In ceea ce priveste operatiunile privind colectari si/sau prelucrari de date cu caracter personal, confidentialitatea acestora este asigurata, aceste operatiuni vor fi realizate de catre Organizator sau sau Agentie, in calitate de imputernicit.

1.1.3. Conform cerintelor Legii nr. 677/2001 pentru protecţia persoanelor cu privire la prelucrarea datelor cu caracter personal şi libera circulatie a acestor date, modificata şi completata, şi ale Legii nr. 506/2004 privind prelucrarea datelor cu caracter personal şi protecţia vieţii private in sectorul comunicaţiilor electronice, Organizatorul sau Agentia Imputernicita, are obligatia de a administra in condiţii de siguranţa şi numai pentru scopurile specificate, datele personale pe care participantul le va furniza despre ei. Scopul colectarii datelor este trimiterea de newslettere (marketing si publicitate) si statistica.

Informaţiile inregistrate sunt destinate utilizarii de catre operator şi sunt comunicate numai angajatilor autorizati.

1.2. Campania se va desfasura conform prevederilor prezentului regulament („Regulamentul"), care este obligatoriu pentru toti participantii.

1.2.1 Prin participarea la aceasta campanie, se prezuma cunoasterea regulamentului si acordul Participantului. Participantii se obliga sa respecte si sa se conformeze tuturor termenilor, conditiilor si prevederilor prezentului Regulament.

Art. 2 - Durata si locul de desfasurare al Campaniei

2.1. Promotia este desfasurata pe internet, pe site-ul www.sun-plaza.ro.

2.2. Campania va incepe pe data de 04.04.2016, ora 12:00 si va dura pana pe data de 25.04.2016, ora 23:59.

Art. 3 - Drepturile de participare

3.1. Se pot inscrie in vederea participarii la Campanie numai persoanele fizice („Participantii") cu domiciliul sau resedinta in Romania si care, la data inscrierii, au peste 18 ani.

3.2. Nu pot participa la Campanie urmatoarele categorii de persoane:

• angajatii companiei S.C. SOCIETATE DEZVOLTARE COMERCIAL SUDULUI (SDCS) S.R.L.

• angajatii companiei SC WHITE IMAGE LOYALTY SRL

• asociatii/actionarii, administratorii si angajatii societatilor comerciale in ale caror magazine se desfasoara promotia.

• angajatii oricaror companii implicate in realizarea oricaror activitati legate de organizarea si desfasurarea Campaniei

• de asemenea, rudele de gradul I ale angajatilor mentionati mai sus (respectiv copii/parinti, frati/surori, sot/sotie) nu au dreptul de a participa la Campanie.

Art. 4 - Premiile Campaniei

4.1. Premiile mici constau in vouchere de cumparaturi valabile in magazinul Hervis Sports din Centrul Comercial Sun Plaza. Ele vor fi acordate aleator, prin extragerea de catre Organizator pe [www.random.org](http://www.random.org). Fiecare participant poate castiga un singur voucher. Voucherul castigat, si extras din urna, nu poate fi schimbat cu un alt voucher (in cazul in care Castigatorul refuza primirea acestuia, din orice motive personale, voucherul ramane in posesia Organizatorului).

4.2 Premiul mare al campaniei consta in suma de 2.000 lei care se puna la dispozitia castigatorului pentru ca acesta sa-si achizitioneze produse din magazinele din Centrul Comercial Sun Plaza (\*). Castigatorul va fi insotit de un reprezentant al Organizatorului in timpul cumparaturilor. Castigatorul nu poate primi suma in bani.

\* exceptie fac magazinele Cora, Leroy Merlin, Flanco, Orange Shop, Telekom.

4.3. In cadrul Campaniei vor fi acordate, conform mecanismului descris la Art. 5 de mai jos, urmatoarele premii:

|  |  |  |  |  |
| --- | --- | --- | --- | --- |
| **Nr. crt.** | **Premiu** | **Valoare** | **Nr. premii** | **Valoarea totala a premiilor in RON** |
| 1 | Voucher cumparaturi Hervis Sports | 150 | 5 | 750 |
| 2 | 2000 lei pentru achizitia de produse din Centrul Comercial Sun Plaza | 2000 | 1 | 2000 |
| **TOTAL** |  |  | **6** | **2750** |

Premiile vor fi acordate in urma extragerii din data de 26.04.2016. Acordarea premiilor se va face in baza Cartii de Identitate si a unui proces-verbal de predare-primire.

Sase (6) participanti vor fi desemnati castigatori prin intermediul aplicatiei random.org si vor fi anuntati pe pagina de Facebook a organizatorului pe data de 26.04.2016, ora 14:00.

Valoarea totala a premiilor este de 2750 RON.

Art. 5 - Mecanismul desfasurarii Campaniei

5.1. Conditii privind inscrierea valabila in Campanie

5.1.1. Pentru inscrierea valabila in vederea participarii la Campanie este necesara indeplinirea cumulativa a urmatoarelor conditii:

(1) Participantul trebuie sa indeplineasca conditiile prevazute in Art. 3 de mai sus;

(2) Inscrierea se va face exclusiv in perioada Campaniei mentionata la Art. 2.2 de mai sus;

5.2. Modalitatea de inscriere in Campanie

5.2.1. Participantii se pot inscrie in Campanie in orice interval orar, incepand cu data de 01.04.2016 si pana la data de 24.04.2016, in fiecare zi, cu conditia sa respecte clauzele de la Art. 5.1.1.

5.2.2. Participantii se pot inscrie in Campanie astfel:

Participantii vor completa formularul de abonare la newsletter-ul Sun Plaza de pe site-ul campaniei si ii vor furniza astfel Organizatorului toate datele personale solicitate prin formular (nume si prenume, adresa de email, sex si telefon).

Fiecare participant are dreptul la o singura inscriere in campanie, indiferent de numarul de adrese de email cu care se aboneaza la newsletterul Sun Plaza, cu conditia indeplinirii prevederilor de mai sus.

Pentru a putea intra in posesia premiului, va trebui ca:

• Participantul sa accepte conditiile de participare si sa fie validat conform paragrafelor mentionate mai sus.

• Reprezentantul Organizatorului sa insoteasca castigatorul premiului de 2000 lei la cumparaturi in magazinele Sun Plaza si sa colecteze bonurile fiscale aferente cumparaturilor acestuia.

5.3 Desfasurarea Tombolei

Tragerea la sorti se va realiza din totalul inscrierilor valide realizate in perioada 01 – 24 aprilie 2016. Extragerea va avea loc in ziua de 25.04.2016, la ora 11:00.

Extragerea premiilor se va realiza astfel: prima data se vor extrage cele cinci (5) premii constand in voucherele de 150 lei Hervis Sports, apoi premiul cel mare, in valoare de 2000 lei.

In cazul in care nu va fi validat niciun participant la tombola, premiul va ramane in posesia Organizatorului, acesta rezervandu-si dreptul de a folosi premiul pentru organizarea unui alt concurs.

5.3.1 Dupa extragere, rezultatul acesteia va fi validat de catre reprezentantii organizatorului, intocmindu-se un proces verbal in acest sens, castigatorii fiind publicati pe site-ul organizatorului.

5.3.2 Acordarea celor 6 premii se va face prin intalnirea reprezentantului Organizatorului cu castigatorii, prin completarea unui proces-verbal de predare-primire.

Art. 6 - Regulamentul oficial al Promotiei

Datele vor fi colectate in format electronic.

6.1. Regulamentul oficial al Promotiei este disponibil oricarui solicitant, in mod gratuit, pe intreaga durata a promotiei:

• in format electronic, prin accesarea website-ului [www.sun-plaza.ro](http://l.facebook.com/l.php?u=http%3A%2F%2Fwww.sun-plaza.ro%2F&h=HAQHwk_zg&s=1) , sau a paginii Facebook www.facebook.com/Sun.Plaza.Shopping

• la biroul de informatii (Info Point) al Centrului Comercial Sun Plaza, situat la etajul 1

Potrivit liberei decizii a Organizatorului, Promotia poate fi mediatizata in scopul informarii publicului, inclusiv prin intermediul unor materiale publicitare si/sau cu rol informativ. Informatiile pe care astfel de materiale se supun prevederilor prezentului Regulament.

Organizatorul isi rezerva dreptul de a modifica si/sau completa Regulamentul, precum si dreptul de a suspenda si/sau inceta si/sau intrerupe desfasurarea Campaniei Promotionale, cu conditia instiintarii prealabile a participantilor cu privire la orice modificare a vreuneia din prevederile acestuia. Orice modificari/completari aduse prevederilor acestui Regulament vor fi cuprinse in acte aditionale si vor fi comunicate catre public prin publicarea pe website-ul [www.sun-plaza.ro](http://l.facebook.com/l.php?u=http%3A%2F%2Fwww.sun-plaza.ro%2F&h=dAQEkMDVA&s=1) cu cel putin 24 de ore inainte ca acestea sa devina aplicabile.

Art. 7 – Validarea castigatorului. Acordarea premiului.

7.1 Validarea si ridicarea premiilor se va face prin intalnirea reprezentantului Organizatorului cu fiecare castigator in parte, in cadrul Centrului Comercial Sun Plaza, prin completarea cate unui proces-verbal de predare-primire, pentru fiecare premiu in parte si a notei legale prezentata la Art. 1.1.

Validarea castigatorilor se va face prin prezenta lor fizica la intalnirea cu reprezentantul Organizatorului, intalnire stabilita de comun acord.

Premiul acordat nu poate fi inlocuit cu alte premii. Nu se poate acorda contravaloarea acestuia in bani. In cazul refuzului unui castigator de a beneficia de premiul castigat, asa cum este acesta descris in regulament, acesta va pierde dreptul de atribuire a premiului. Premiul respectiv ramane la dispozitia Organizatorului.

Un participant poate fi desemnat castigator al unui singur premiu.

In privinta acordarii premiului, raspunderea Organizatorului este strict limitata.

Organizatorul nu va raspunde pentru niciun defect, disfunctionalitate sau alte neajunsuri ale premiului.

Art. 8 - Taxe

8.1. Agentia imputernicita (SC WHITE IMAGE LOYALTY SRL) se obliga sa calculeze si sa vireze impozitul datorat pentru premiile obtinute de catre castigator in conformitate cu Legea 571/2003 privind Codul Fiscal, Titlul III Impozitul pe venit si sa depuna declaratii de venit la autoritatea fiscala competenta pentru veniturile aferente.

Art. 9 - Alte Clauze

9.1. Deciziile Organizatorului privind promotia sunt finale si aplicabile tuturor Participantilor.

9.2. Organizatorul este indreptatit sa ia toate masurile necesare in caz de tentativa de frauda a sistemului, abuz sau orice alte tentative care ar putea afecta imaginea sau costurile pe care le implica organizarea si desfasurarea Campaniei.

Organizatorul are autoritatea si isi rezerva dreptul de a refuza inscrierea participantilor suspecti de fraudarea campaniei prin folosirea bonurilor fiscale care nu le apartin.

Organizatorul isi rezerva dreptul de a invalida orice participare i se pare suspecta in conformitate cu prevederile prezentului regulament, informand participantul de acest lucru.

Organizatorul isi rezerva dreptul de a verifica si monitoriza modul in care se desfasoara inscrierile in prezenta campanie promotionala. In cazul in care se observa anumite tentative de frauda inscrierile respective vor fi anulate.

Organizatorul își rezervă dreptul de a modifica Regulamentul pe perioada desfășurării Campaniei sau de a suspenda/întrerupe/prelungi/sista desfășurarea Campaniei fără drept de compensare sau fără plata vreunei despăgubiri, de orice fel. Orice modificare de acest fel va fi adusă la cunoștință participanților conform Regulamentului, fără preaviz. Modificarea Regulamentului se realizează prin încheierea unui act adițional ce va face parte integrantă din Regulament. Orice act adițional la Regulament va fi autentificat de un notar public.

Organizatorul

S.C. SOCIETATE DEZVOLTARE COMERCIAL SUDULUI (SDCS) S.R.L.

Prin,

SC WHITE IMAGE LOYALTY SRL

In calitate de AGENTIE IMPUTERNICITA